google/wiki40b huggingface dataset:
Biffontaine

Poloha

Obec má rozlohu 8,88 km². Najvyšší bod je položený 660 m n. m. a najnižší bod 456 m n. m.

Obyvateľstvo

Počet obyvateľov obce je 444 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Emil Černý

Životopis

Ľudovú a strednú školu vychodil v Banskej Bystrici. Študoval na Filozofickej fak. viedenskej univerzity. V roku 1862-1867 prof. klasickej filológie a slovenčiny na gymnáziu v Banskej Bystrici, od 1868 žil v Rusku. Autor odborných prác z gréckej a latinskej gramatiky, stredoškolských učebníc gréckeho jazyka, slovníkov, cvičebníc a chrestomatií, zostavovateľ slov. čítanky pre nižšie gymnáziá. Udržiaval styky s významnými rus. slovanofilmi i so slov. dejateľmi. Venoval sa stenografii..
Grand-Auverné

Poloha

Obec má rozlohu 34,4 km². Najvyšší bod je položený 88 m n. m. a najnižší bod 37 m n. m.

Obyvateľstvo

Počet obyvateľov obce je 782 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Planckova hmotnosť

Planckova hmotnosť (symbol m_\mathrm{P}\,\!) je jednotka hmotnosti v systéme Planckových jednotiek zavedená fyzikom Maxom Planckom. Je považovaná za „prirodzenú” jednotku, pretože je vyjadrená pomocou troch základných fyzikálnych konštánt — rýchlosti svetla, Planckovej konštanty a gravitačnej konštanty. Planckova hmotnosť je hmotnosť telesa, ktorého Schwarzschildov polomer je rovný jeho Comptonovej vlnovej dĺžke delenej π.
Xenothemis z Milétu

Xenothemis (starogr. Ξενόθεμις – Xenothemis) bol olympijský víťaz boxe v roku 144 pred Kr.
Xenothemis, syn Kleostrata z Milétu, bol na 159. olympijských hrách korunovaný olivovým vencom za víťazstvo v boxe. V Olympii sa v tejto disciplíne predviedol už ako dorastenec a okrem olympijskéko víťaztva v kategórii mužov si víťazné vence odniesol aj z ostatných panhelénskych hier a vyslúžil si tým titul periodonikés, t. j. víťaz všetkých celogéckych hier počas štvorročného obdobia nazývaného olympiádou. Počas olympiády sa hry konali v nasledujúcom poradí: olympijské, nemejské, isthmické, pýtické, nemejské a isthmické.
Olympijské víťazstvo Xenothema a ostatné uvedené informácie sú zaznamenané na šedom mramorovom podstavci (jeho nezachovanej sochy) objavenom v Miléte, uloženom v Britskom múzeu v Londýne.
Onesse-Laharie

Dejiny

Onesse-et-Laharie 5. novembra 2013 oficiálne zmenil svoj ​​názov na Onesse-Laharie.

Poloha

Obec má rozlohu 132,13 km². Najvyšší bod je položený 96 m n. m. a najnižší bod 22 m n. m.

Obyvateľstvo

Počet obyvateľov obce je 943 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mozek

Opis albumu a jeho história

V roku 1983 z Progres 2 odišli klávesista a spevák Roman Dragoun s gitaristom Milošom Morávkom. Zostávajúci dvaja členovia, bubeník Zdeněk Kluka a basgitarista Pavel Pelc, prizvali na spoluprácu gitaristu a speváka Aleše Bajgera a druhého gitaristu Petra Peteraja a spoločne začali vytvárať ďalší monotematický projekt, rockovú operu Mozek. Šlo o audiovizuálny program prevážne na texty Vladimíra Čorta, príbeh prevzali z poviedky Maxwellove rovnice od Anatolija Dneprova.
Mozek rozpráva o matematikovi profesorovi Rauchovi, ktorý potrebuje vypočítať zložité rovnice a ktorý objaví v novinách inzerát ponúkajúci vyriešenie takých rovníc. Pri stretnutí ale narazí na šialeného Krafstudta, ktorý pomocou generátora mozgových impulzov ovláda armádu najlepších matematikov, kam je umiestnený i profesor Rauch. Nakoniec ale príde k vzbure a uväznení ľudia sú oslobodení.

Vydávanie albumu

Album Mozek vyšiel na LP v roku 1984 vo vydavateľstve Panton.Na CD vyšiel album prvý raz ako dvojalbumová kompilácia Mozek/Změna v Sony Music/Bonton v roku 2000. Prvá samostatná reedícia na CD vyšla v roku 2009 vo vydavateľstve FT Records.
Nové Údolí

Názov

Na začiatku svojej existencie dostala osada názov Spitzberg, ktorý bol čoskoro nahradený menom Neuthal. V češtine sa na začiatku 20. storočia obci hovorilo Nová Ves. Neskôr však prevládol názov Nové Údolí.

Dejiny

Nové Údolí vzniklo ako drevárska osada v roku 1795. Na jeseň v roku 1910 sem bola od Černého Kříža postavená železničná trať, ktorá cez colnicu v Haidmühle pokračovala do Passau. V tom istom roku tu bolo 34 domov a 271 obyvateľov – z toho 259 nemeckej národnosti. V období prvej republiky bola v obci stanica četníctva a finančnej stráže, dva ubytovacie hostince, schwarzenberská lesná správa, škola, obchod, hasičská zbrojnica, tanečný parket a železničná stanica.
Po druhej svetovej vojne a vysídlení nemeckých obyvateľov prišli do Nového Údolia noví osadníci, v roku 1948 však boli vysťahovaní a bola vytvorená železná opona. Trať do Bavorska bola fyzicky prerušená, keď bolo niekoľko desiatok metrov koľajníc na českej strane vytrhaných. Železničná trať z Černého Kříža zostala síce zachovaná, ale osobné vlaky od 70. rokov končili jazdu nútene v Stožci, za ktorým bola trať prehradená vrátami a zatarasená slepou výhybkou, a do Nového Údolia jazdili iba kontrolované manipulačné vlaky s drevom. Preto bol na nemeckej strane 18 km dlhý úsek železnice z Haidmühle do Jandelsbrunnu v roku 1974 rozobraný. V 80. rokoch bola po presťahovaní roty Pohraničnej stráže do nových kasární v Stožci zbúraná kamenná kasárenská budova, ktorá bola v Novom Údolí pôvodne postavená pre četnícku stanicu.

Súčasnosť

Z pôvodných budov sa v Novom Údolí dochovala jediná stodola. Prevádzka osobných vlakov do Nového Údolia bol na českej strane obnovený 30. júna 1990. V roku 1994 bol založený spolok Pošumavská jížní dráha, ktorý symbolicky obnovil koľaje až priamo na štátnu hranicu (v dĺžke 105 m) a v máji 1997 tu otvoril minimúzeum šumavských lokáliek umiestnené v historickom železničnom voze. V roku 1999 tu bola postavená Chata Nové Údolí.
Andrej Kúdela

Životopis

Okolo roku 1642 slovenský evanjelický kantor v Prešove. Autor humanistickej príležitostnej poézie, z ktorej sa zachovala oslavná báseň v elegických distichách na knihu J. Jakobea Viva gentis Slavonicae delineatio.
Jakubov list

Jakubov list alebo List Jakuba (skratka Jak alebo Jk) je kniha Nového zákona.
Podľa tradície je jeho autorom Jakub Mladší, Ježišov brat, syn Kleopasa a Márie, brat Jozesa, Júdu a Šimona. Niektorí moderní biblisti sa domnievajú, že autorom je neznámy židovsko-kresťanský učiteľ.

Obsah

Adresátom listu je dvanásť kmeňov v diaspóre (Jak 1,1). List nemá silnejšiu vnútornú štruktúru a obsahuje rôzne napomenutia, rady a varovania. Ide o múdroslovnú literatúru, napr. ako je v Starom zákone kniha Prísloví. Celkovo sa člení na 5 hláv (resp. kapitol). Okrem úvodu v ňom chýbajú ďalšie formálne časti listu. Vďaka používanému jazyku (časté oslovenie „bratia moji“) sa celkom nestratil jeho listový charakter. Autor v ňom chce aby kresťania Božie slovo nielen počúvali ale podľa neho aj konali.
Marcillac-la-Croze

Poloha

Obec má rozlohu 6,08 km². Najvyšší bod je položený 255 m n. m. a najnižší bod 148 m n. m.

Obyvateľstvo

Počet obyvateľov obce je 185 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Merné skupenské teplo topenia

Hmotnostné skupenské teplo topenia je teplo, ktoré prijme 1 kilogram pevnej látky, ak sa pri teplote topenia celá premení na kvapalinu o tej istej teplote.
Nilandú (Gáfu Alif)

Nilandú (maldiv. ނިލަންދޫ‎) je jeden z obývaných ostrovov na atole Gáfu Alif na Maldivách. Počet obyvateľov je 929 (jún 2006), dĺžka ostrova 1 575 m, šírka 475 m. Vzdialenosť od hlavného mesta Male je 392,6 km.
Raissac-d’Aude

Poloha

Obec má rozlohu 5,93 km². Najvyšší bod je položený 27 m n. m. a najnižší bod 17 m n. m.

Obyvateľstvo

Počet obyvateľov obce je 246 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Monès

Poloha

Obec má rozlohu 2,52 km². Najvyšší bod je položený 336 m n. m. a najnižší bod 203 m n. m.

Obyvateľstvo

Počet obyvateľov obce je 72 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Manuel Dorrego

Životopis

Narodil sa v Buenos Aires do rodiny portugalského obchodníka, neskôr študoval právo na Kráľovskej univerzite svätého Filipa v Santiagu. V Čile sa v roku 1810 aktívne zapojil do bojov za nezávislosť proti Španielom. Následne sa vrátil do Spojených provincii La Platy a pripojil sa k ich severnej armáde, ktorej velil Manuel Belgrano. V bojoch bol viackrát zranený. Otvorene sa postavil proti invázií portugalskej Brazílie do Banda Oriental (súčasný Uruguaj), kvôli čomu sa dostal do sporu s najvyšším predstaviteľom Spojených provincii La Platy Juanom Martínom de Pueyrredónom, ktorý Dorrega vyhnal z krajiny. Dorrego potom odišiel do exilu v USA.
Po nútenej rezignácii Pueyrredóna sa v roku 1819 Dorrego vrátil. Postupne vystriedal niekoľko politických a vojenských funkcii a v júni 1820 sa na niekoľko mesiacov stal dočasným guvernérom Provincie Buenos Aires. V USA sa z Dorrega stal veľký zástanca federalizmu a preto sa dostal rýchlo do opozície voči stále vplyvnejšiemu politikovi Bernardinovi Rivadaviovi, ktorý presadzoval centralizmus Buenos Aires. Po rezignácii Rivadaviu v júni 1827 dosiahol aj rezignáciu jeho nástupcu Vicenta Lópeza y Planesa a bol svojimi prívržencami presadený na post guvernéra Provincie Buenos Aires. Dorrego nechal rýchlo zrušiť ústavu a priznal provinciám autonómiu, čím okrem iného zanikla aj funkcia prezidenta. Dorrego ako guvernér najsilnejšej provincie sa tým pádom dostal fakticky na čelo Spojených provincii La Platy. Krajinu však preberal počas vojny s Brazíliou, v ktorej Spojené provincie definitívne stratili Uruguaj, čo vyvolalo nespokojnosť s Dorregom, ktorý podľa kritikov nemal prijať mierové podmienky presadené Veľkou Britániou. Práve tie totiž znamenali vytvorenie nezávislého Uruguaja. V roku 1828 sa do Buenos Aires vrátilo vojsko z neúspešného obliehania Montevidea, ktoré viedol Juan Lavalle. Dorrego bol zosadený 1. decembra 1828, no ešte pred tým radšej opustil Buenos Aires a snažil sa zorganizovať vlastné vojsko, ktoré by sa mohlo Lavalleovi postaviť. Lavalle ho však napriek tomu 13. decembra pri meste Navarro v Provincii Buenos Aires porazil a následne popravil. Pochovaný je v Buenos Aires.
Grand Hotel Kempinski High Tatras

Poloha

Hotel sa nachádza v tesnej blízkosti Štrbského Plesa, ktoré leží v nadmorskej výške 1 351 metrov nad morom.

História

Súčasný hotel Grand Hotel Kempinski High Tatras pozostáva z troch prepojených historických budov postavených vedľa seba počas 34 rokov na moréne Štrbského Plesa: Jánošík (1893), Kriváň (1906) a Hviezdoslav (1923). Odlišujú sa rôznymi architektonickými formami, od historického dizajnu až po moderný štýl 20. rokov 20. storočia. Spolu vytvárajú dojem malebnej a zvláštnej stavby s rôznymi tvarmi striech, ktoré dokresľujú panorámu okolitých Vysokých Tatier.
Najstaršou budovou z roku 1893 je Jánošík. Pôvodne ju dal Jozef Szentiványi postaviť pre vlastné potreby a pomenoval ju Jozefova vila. Romantickú malú vilu ozdobenú maľbami a rytinami na fasáde a bohato vybaveným interiérom navštevovali najvyšší predstavitelia aristokracie. Medzi hostí patrili niektorí členovia rodu Habsburgovcov a Koburgovcov, kráľ Srbska Milan a iní.
Po vytvorení Česko-Slovenska vilu pomenovali Jánošík po slovenskom národnom hrdinovi.
Neskôr boli k pôvodnej budove pripojené ďalšie budovy, vrátane Kriváňa (dokončený v roku 1906) a Hviezdoslava (dokončený v roku 1923).
V čase vzniku sa Kriváň zaraďoval medzi tri grand hotely v Tatrách. Projekt vytvoril slávny architekt Guido Hoepfner v spolupráci s Gézom Györgyim v období Belle époque, kedy prevládal secesný štýl. Preto bol hotel, vrátane všetkého zariadenia, navrhnutý v tomto štýle. V hoteli boli aj kúpele. Medzi prvých hostí grand hotela patril arcivojvoda Charles Stephen a jeho rodina, pričom ho očarila najmä hotelová hala a reštaurácia. Po vytvorení Česko-Slovenska hotel premenovali na Kriváň po slovenskom národnom vrchole.
Grand Hotel Hviezdoslav bol otvorený v roku 1923 a nesie meno najväčšieho slovenského básnika. Vnútorné vybavenie a nábytok hotela navrhli prominentní návrhári vo výnimočnom štýle, tzv. Rondo-Kubizme, ktorý bol v tom čase v Česko-Slovensku národným štýlom.
Pred svetovým pohárom FIS v roku 1935 nahradila starú turistickú reštauráciu nová jedáleň vo francúzskom štýle a bar, ktorému sa podľa vtedajších kritikov v Tatrách nič nevyrovnalo.
Od roku 1953 sa hotelový komplex využíval ako sanatórium, ktoré postupne chátralo a nakoniec bolo kvôli zlému stavu zatvorené.

Rekonštrukcia komplexu v rokoch 2003 - 2009

V roku 2003 pripravil architekt Peter Černo novú štúdiu rekonštrukcie a stavby bývalého liečebného domu Hviezdoslav. Cieľom projektu bolo transformovať historicky chránené budovy (z centrálneho zoznamu registrovaných pamiatok z roku 1963) na luxusný päťhviezdičkový hotel, ktorý splní očakávania a požiadavky budúceho prevádzkovateľa, spoločnosti Kempinski. Pri úprave interiéru mal ambíciu byť čo najbližšie k pôvodnému historickému vzhľadu. Počas príprav hľadal archívne materiály, historické fotky a ďalšie dokumenty, ktoré sa použili pri rekonštrukcii.
Obnovenie hotela bol nesmierne náročný proces a trval viac ako 4 roky. Komplex sa nachádza v Národnom parku Vysoké Tatry s najvyšším stupňom ochrany. Je to tiež budova, ktorá je na zozname ako stupeň II, čo z nej robí národnú pamiatku.
Savigny-en-Terre-Plaine

Poloha

Obec má rozlohu 8,69 km². Najvyšší bod je položený 294 m n. m. a najnižší bod 227 m n. m.

Obyvateľstvo

Počet obyvateľov obce je 147 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Last Day Under the Sun

Hudobné video

Hudobné video bolo odpremiérované 13. júna 2019 o 14:00 hodín stredoeurópskeho času a o 8:00 hodín času východného pobrežia USA na platforme YouTube. Bolo režírované Jakobom Printzlauom.
Kóiči Wakata

Život

Študoval na Univerzite Kjúšú (Kyushu University, bakalár 1987, magister 1989). Po skončení štúdia pracoval v Japonských aerolíniách (JAL, Japan Airlines), zaoberal sa otázkami predchádzania korózie a pevnosti konštrukcie lietadiel.

Kozmonaut

V apríli 1992 ho vybrali medzi astronautov oddielu Jaxa. Od augusta 1992 prešiel všeobecným výcvikom v Johnsonovom vesmírnom stredisku NASA v Houstone. V auguste 1993 získal kvalifikáciu letového špecialistu raketoplánu. Potom zostal v Houstone vo výpočtovom stredisku oddielu astronautov NASA.
V decembri 1994 ho určili do posádky letu STS-72. Prvýkrát vzlietol do vesmíru na palube raketoplánu Endeavour. Let STS-72 trval od 11. do 20. januára 1996. Wakata obsluhoval manipulátor RMS (Canadarm, tzv. kanadskú ruku), okrem iného ním zachytil japonskou družicu SFU, ktorú raketoplán priviezol späť na Zem.
V júni 1997 bol vybraný do posádky letu STS-92. Raketoplán Discovery odštartoval 11. októbra, pristál 24. októbra 2000. Programom letu bola dostavba ISS, predovšetkým inštalácia nosníka Z1, Wakata opäť obsluhoval manipulátor RMS (kanadskú ruku).
Od októbra 2001 sa pripravoval na dlhodobý pobyt na ISS, súčasťou výcviku bola aj stáž v stredisku ESA v Kolíne nad Rýnom od augusta do septembra 2002 a Stredisku prípravy kozmonautov v Hviezdnom mestečku od decembra 2005. V júli 2006 bol veliteľom posádky pobývajúcej sedem dní v podmorskom obydlí NASA pri floridskom pobreží. V auguste 2006 bol predbežne určený do Expedície 16 na ISS a začal v Rusku prípravu na let, ale za mesiac bol z posádky odvolaný. V dňoch 16. – 27. januára 2007 absolvoval so Saližanom Šaripovom a Sóičim Nogučim výcvik na prežitie v lesoch za Moskvou.
13. februára 2007 bol určený za člena Expedície 18 na ISS. Odštartoval v raketopláne Discovery 15. marca 2009 (let STS-119). Na ISS vymenil Sandru Magnusovou.
Zatiaľ svoj posledný let absolvoval na palube rakety Sojuz TMA-11M, ktorá odštartovala z kozmodromu Bajkonur 7. novembra 2013. Na palube niesla aj olympijskú pochodeň pre Zimné olympijské hry 2014 v Soči. Kóiči na tejto misii strávil 187 dní s návratom 14. mája 2014.
Kóiči Wakata je ženatý, manželka je Nemka z Bonnu, majú syna.
Žiloj komplex Alyjе Parusa

Žiloj komplex Alyjе Parusa (skrátene Alyjе Parusa, rus. Жилой комплекс «Алые Паруса», angl. Scarlet Sails) je obytný komplex budov nachádzajúci sa v ruskom meste Moskva na adrese ul. Aviacionnaja 77 – 79. Komplex sa skladá zo 6 budov rôznej výšky.
Výstavba komplexu prebiehala v rokoch 2000 – 2015 a architektom komplexu je spoločnosť TROMOS. Najvyššia z budov, Korpus IV je s výškou po strechu 176 m 15. najvyššou budovou mesta. Celková výška budovy je 179 m.
Johan August Brinell

Johan August Brinell (* 21. november 1849, Bringetofta (Okres Jönköping) – † 17. november 1925, Štokholm) bol švédsky technik.
Bol jednou z vedúcich osobností švédskeho priemyslu spracovania železa a ocele. Vynašiel zariadenie na meranie tvrdosti kovov a zliatin (Brinellov trvrdomer), ktoré demonštroval na Parížskej svetovej výstave v roku 1900 vo forme prístroja na rýchle meranie tvrdosti (Brinellova tvrdosť) ocele.
Marta Buková

Životopis

Navštevovala základnú školu v Jakube, do roku 1959 študovala na Jedenásťročnej strednej škole (dnes Gymnázium Andreja Sládkoviča) v Banskej Bystrici, potom dejepis a slovenský jazyk na Filozofickej fakulte Univerzity Komenského v Bratislave (nedokončila). Lektorka, etnografka, 1986 – 1991 dokumentaristka Stredoslovenského múzea v Banskej Bystrici. Ako odborná múzejná pracovníčka sa zúčastnila na budovaní zbierkového fondu Stredoslovenského múzea, zamerala sa najmä na oblasti Horehronia, Podpoľania a okolia Banskej Bystrice, v ktorých podnikala aj terénne výskumy. Venovala sa spracovaniu zbierkových predmetov z oblasti etnografie, ňou vyhotovené katalogizačné karty boli podkladom pre edíciu špecializovaných súpisov zbierok Fontes. Podieľala sa na príprave výstav narodopisného charakteru, z ktorých niektoré boli prezentované i v zahraničí.
Lannemaignan

Poloha

Obec má rozlohu 8,58 km². Najvyšší bod je položený 117 m n. m. a najnižší bod 59 m n. m.

Obyvateľstvo

Počet obyvateľov obce je 105 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tremblois-lès-Carignan

Poloha

Obec má rozlohu 4,28 km². Najvyšší bod je položený 347 m n. m. a najnižší bod 224 m n. m.

Obyvateľstvo

Počet obyvateľov obce je 113 obyvateľov (2009).
Graf vývoja obyvateľstva:
Zdroje: INSEE
Aumont (Jura)

Poloha

Obec má rozlohu 7,97 km². Najvyšší bod je položený 297 m n. m. a najnižší bod 227 m n. m.

Obyvateľstvo

Počet obyvateľov obce je 442 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Weiterswiller

Poloha

Obec má rozlohu 7,91 km². Najvyšší bod je položený 410 m n. m. a najnižší bod 199 m n. m.

Obyvateľstvo

Počet obyvateľov obce je 572 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Le Broc (Puy-de-Dôme)

Poloha

Obec má rozlohu 17,45 km². Najvyšší bod je položený 567 m n. m. a najnižší bod 376 m n. m.

Obyvateľstvo

Počet obyvateľov obce je 614 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
The Imperial College of Science, Technology and Medicine

20. storočie

V roku 1907 novovzniknutá rada pre vzdelávanie zistila, že je potrebná väčšia kapacita pre vyššie technické vzdelanie. Následne schválila a odovzdala návrh na zlúčenie City and Guilds College, Royal School of Mines a Royal College of Science s cieľom vytvoriť The Imperial College of Science and Technology, ktorá by bola súčasťou zoskupenia University of London. Kráľovský výnos Imperialu udelil Eduard VII. a dokument bol oficiálne podpísaný 8. júla 1907.
V roku 1988 sa spojil s St Mary's Hospital Medical School (Lekárska škola nemocnice svätej Márie), čím sa z neho stal Imperial College of Science, Technology & Medicine. V roku 1995 Imperial založit vlastné akademické nakladateľstvo, Imperial College Press, v spolupráci s World Scientific. Neskôr v roku 1995, sa Imperial spojil s britským národným ústavom srdcovocievnych a pľúcnych chorôb a lekárskou fakultou Charing Cross a Westminster, královskou lekárskou fakultou a ústavom gynekológie a pôrodníctva (v roku 1997). V tomto roku bola škola Imperial School of Medicine formálne stanovená. V roku 1998 bol otvorená  budova Sira Alexandera Fleminga s cieľom poskytnúť priestor pre lekársky a biomedicínsky výskum.

21. storočie

V máji 2001 bola vytvorená nová fakultná štruktúra a všetky odbory boli priradené k fakulte prírodných vied, fakulte inžinierstva, fakulte medicíny alebo fakulte živých vied. Fúzia s University College London bola navrhnutá v októbri 2002, ale návhr bol zamietnutý približne o mesiac neskôr pre protesty zamestnancov. V roku 2003 bolo založené Londýnske centrum pre nanotechnológie ako spojená investícia medzi UCL a Imperial College London.

Akadémia

Imperial má cez 6000 akademických pracovníkov, vrátane 2 field medalistov, 66 členov kráľovských spoločností, 71 členov kráľovskej akadémie inžinierstva a 62 štipendistov Akadémie lekárskych vied.

Výskum

Imperial mal celkový príjem z výskumných grantov a verejných zákaziek v roku 2010/11 299 miliónov libier, druhá najvyšší zo všetkých britských univerzít v tomto roku (po Univerzite v Oxforde). 
V decembri 2001 v Research Assessment Exercise (RAE), 75% zamestnancov dosiahlo 5* hodnotenie, najvyšší podiel nejakej britskej univerzity. Imperial bola druhý v krajine s celkovým skóre 6,68 z 7. Posledné RAE vyhodnotil 26% 1225 pracovníkov ako popredných svetových (4 *), a 47% ako medzinárodne vynikajúcich (3 *).
V roku 2008 RAE vyhodnotil päť predmetov ako najlepších vo svojom odbore na svete – čistá matematika, epidemiológie a verejného zdravia, chemického, stavebného a mechanického, leteckého a výrobného inžinierstva.
Imperial má vyhradenú spoločnosť pre transfer technológií známu ako Imperial Innovations. Imperial aktívne podporuje svojich zamestnancov, v komercializácii svojho výskumu.

Prijímacie konanie

Imperial patrí k najviac selektívnim univerzitám vo Veľkej Británii. Od roku 1999 do 2009, celková miera na prijatie bola trvale nižšia ako 20%, a v roku 2009 miera prijatia bola 15,3%. Miera prijatia pre postgraduálne kurzy bola 19,5%.
ISO 3166-2:SH

Kódy ISO 3166-2 pre Svätú Helenu identifikujú 3 regióny. Prvá časť (SH) je medzinárodný kód pre Svätú Helenu, druhá časť pozostáva z dvoch písmen identifikujúcich región.

Zoznam kódov

SH-AC Ascension (Georgetown)
SH-SH Saint Helena (Jamestown)
SH-TA Tristan da Cunha (Settlement of Edinburgh)
Malé Tiché pleso

Rozmery

Je 11,2 m dlhé a 8,5 m široké. Dosahuje maximálnu hĺbku 2 m. Je vo výške asi 1 750 m n. m..

Názov

Názov plesa je odvodený od polohy o niečo väčšieho Tichého plesa.

Turistika

K plesu nevedie turistický chodník. Je v prírodnej rezervácii.
Saint-Fulgent-des-Ormes

Poloha

Obec má rozlohu 8,32 km². Najvyšší bod je položený 125 m n. m. a najnižší bod 76 m n. m.

Obyvateľstvo

Počet obyvateľov obce je 176 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Barbey

Poloha

Obec má rozlohu 4,32 km². Najvyšší bod je položený 59 m n. m. a najnižší bod 50 m n. m.

Obyvateľstvo

Počet obyvateľov obce je 188 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ares (nosná raketa)

Ares je nová generácia rakiet NASA, pomocou ktorých by sa malo ľudstvo vrátiť na Mesiac. Nosná raketa pre loď s posádkou sa bude volať Ares I, nákladná Ares V.
Pomenovanie „I a V“ je venované na počesť viacstupňovým raketám Saturn I a Saturn V, používaných v programe Apollo, ktoré boli prvé americké nosné rakety špeciálne vyvinuté pre kozmický let s ľudskou posádkou.
Lée

Poloha

Obec má rozlohu 2,94 km². Najvyšší bod je položený 251 m n. m. a najnižší bod 205 m n. m.

Obyvateľstvo

Počet obyvateľov obce je 1 182 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Polemón (maliar)

Polemón (starogr. Πολέμων) bol starogrécky maliar.
Maliar Polemónon pochádzal z Alexandrie. Obdobie jeho tvorby je neznáme. Z antických autorov nám správu o ňom zanechal jedine Plínius, ktorý uvádza, že vo svojej dobe patril medzi slávnych umelcov.